PRITARTA

Neringos savivaldybės tarybos 2024 m. balandžio 26 sprendimu Nr. T1-118

**NERINGOS SAVIVALDYBĖS TARYBOS ANTIKORUPCIJOS KOMISIJOS**

**2023 METŲ VEIKLOS ATASKAITA**

Neringos savivaldybės (toliau – Savivaldybė) tarybos antikorupcijos komisijos tikslas – pagal kompetenciją koordinuoti Savivaldybės politikos įgyvendinimą korupcijos prevencijos srityje, išskirti prioritetines prevencijos ir kontrolės kryptis, nuosekliai įgyvendinant priemones, didinančias korupcijos prevencijos veiksmingumą.

Antikorupcijos komisijos (toliau – Komisija) ataskaita parengta vadovaujantis Komisijos nuostatų 30 punktu, t. y. Komisija periodiškai, bet ne rečiau kaip kartą per metus, teikia Savivaldybės tarybai veiklos ataskaitą.

Komisijos sudėtį 2023 metų pabaigoje sudarė 5 nariai: Matas Lasauskas, pirmininkas, tarybos narys; Zigmas Raudys, tarybos narys; Mindaugas Vaitonis, tarybos narys; Ernestas Zinkevičius, tarybos narys; Laurynas Vainutis, tarybos narys. Savivaldybės mero potvarkiu Nr. V10-207  Komisijos atsakingąją sekretore nuo 2023 m. liepos 17 d. paskirta Edita Vaičiūnienė, Savivaldybės administracijos Civilinės metrikacijos skyriaus vedėja.

Vadovaujantis Komisijos nuostatais Savivaldybėje veikė Savivaldybės tarybos 2023-2027 m. kadencijai sudaryta Komisija (2023-06-29 tarybos sprendimu Nr. T1-172).

Komisija pagal kompetenciją įgyvendino Savivaldybės, valstybės politiką korupcijos prevencijos srityje, vadovavosi Savivaldybės tarybos patvirtintais Komisijos nuostatais, dalyvavo rengiant ir pritarė 2023–2025 metų Savivaldybės korupcijos prevencijos veiksmų planui (toliau – Veiksmų planas ). Veiksmų planas yra ilgalaikis, todėl kiekvienais metais jis peržiūrimas ir esant būtinybei papildomas arba keičiamas. Veiksmų plano priemonių įgyvendinimo ataskaitos viešai skelbiamos Savivaldybės tinklalapyje [www.neringa.lt](http://www.neringa.lt), skyriuje ,,Korupcijos prevencija“.

Veiksmų plane patvirtinta 16 korupcijos prevencijos priemonės, iš kurių 2023 metais įgyvendinta 10 priemonių, iš dalies įgyvendintos 3 priemonės ir įgyvendinimo terminas nepasibaigęs 3 priemonėms. Dauguma Veiksmų plano įgyvendinimo priemonių yra tęstinės ir jų vykdymas numatytas kiekvienais metais.

Įgyvendinant Savivaldybės Veiksmų planą, patvirtintą 2023 m. lapkričio 30 d. tarybos sprendimu Nr. T1-288, Komisija 2023 metais gruodžio mėn. organizavo viktoriną – Protų mūšis „2023“, siekiant paminėti Tarptautinę antikorupcijos dieną.

Naujos kadencijos Komisija rinkosi vieną kartą (2023-11-14) ir svarstė šiuos klausimus:

* dėl Savivaldybės korupcijos prevencijos 2023-2025 metų veiksmų plano patvirtinimo;
* dėl Savivaldybės tarybos 2023 m. gegužės 25 d. sprendimu Nr. T1-123 patvirtintų Triukšmo prevencijos Savivaldybės viešosiose vietose taisyklių antikorupcinio vertinimo ir pasiūlymų teikimo;
* dėl Savivaldybės tarybos 2016 m. gegužės 19 d. sprendimo Nr. T1-97 „Dėl mokesčių lengvatų teikimo tvarkos aprašo patvirtinimo“ antikorupcinio vertinimo ir pasiūlymų teikimo;
* dėl Tarptautinės antikorupcijos dienos paminėjimo renginio organizavimo;
* dėl Neringos gimnazijos moksleivių dalyvavimo antikorupcinio švietimo konkurse „Skaidrumą kuriame kartu „2023“;
* dėl Komisijos veiklos finansavimo iš Neringos savivaldybės biudžeto lėšų.

Ankstesnės sudėties Komisija rinkosi du kartus (2023-02-01 ir 2023-03-16) ir svarstė šiuos klausimus:

* dėl Lietuvos Transparency International atlikto tyrimo savivaldybėje rezultatų;
* dėl savivaldybių asociacijos rašto pasiūlymų pateikimo sisteminėms korupcijos priežastims ir rizikoms spręsti;
* dėl pasklidusios informacijos viešumoje įvertinimo. „Prestižinėse Neringos vietose pastatai nuomojami už juokingas sumas: daugiau mokėti norintys verslininkai – nepageidaujami“;
* dėl Savivaldybės Komisijos 2022 m. veiklos ataskaitos ir Korupcijos prevencijos 2020-2022 m. programos 2022 m. priemonių  plano įgyvendinimo ataskaitos;
* dėl pasiūlymų Savivaldybės tarybos veiklos reglamentui rengti ir keisti komisijai pateikimo.

2023 metais buvo atliekamas teisės aktų ir (ar) teisės aktų projektų antikorupcinis vertinimas, siekiant nustatyti esamo ar numatomo teisinio reguliavimo trūkumus, galinčius sudaryti sąlygas pasireikšti korupcijai, taip pat pasielgti nesąžiningai, neteisingai, neskaidriai, neobjektyviai.

2023 metais Savivaldybės administracija atliko75 teisės aktų projektų antikorupciniu požiūriu vertinimus, t. y. 65 savivaldybės tarybos sprendimų projektai, 9 mero potvarkiai, 1 administracijos direktoriaus įsakymas.

2023 metais vienas iš Veiksmų plano uždavinių buvo didinti Savivaldybės darbuotojų ir pavaldžių įmonių, įstaigų darbuotojų antikorupcinį sąmoningumą. Tuo tikslu Komisija, Savivaldybės darbuotojai ir pavaldžių įmonių, įstaigų darbuotojai dalyvavo Specialiųjų tyrimų tarnybos kartu su Skaidrumo akademija, Transparency Internacional organizuojamuose nuotoliniuose mokymuose apie korupcijai atsparios aplinkos kūrimą Savivaldybėje ir jai pavaldžiose įstaigose, įmonėse:

1. Pranešėjų apsaugos forumas, 2023-05-30;
2. Lietuvos bendrojo ugdymo ir profesinių mokyklų mokytojams (ypač pilietinio ugdymo, dorinio ugdymo, ekonomikos, teisės ir kt.) renginys, 2023-09-26;
3. Korupcijos pasireiškimo tikimybės nustatymo atlikimo praktiniai aspektai, 2023-10-19;
4. Antikorupcinio sąmoningumo ugdymas: šešios perspektyvos , 2023-11-15;
5. Dovanų politikos praktinis taikymas, 2023-11-30;
6. Nacionalinis konkursas Lietuvos bendrojo ugdymo ir profesinių mokyklų 8-12 klasėms,

2023-10-26 iki 2023-11-17;

1. Korupcijos rizikos valdymo vertinimo svarba, teorija ir praktika“, 2023-11-30.

Nidos bendruomenės namuose 2023 m. gruodžio 11 d. Komisija inicijavo viktoriną „Protų mūšis“, skirtą Tarptautinei antikorupcijos dienai paminėti. Žinias korupcijos prevencijos tema bei bendraisiais klausimais buvo galima pasitikrinti viktorinos „Protų mūšis" metu. Jos nugalėtojai – Trečiojo amžiaus universiteto klausytojų komanda. Viktorinos dalyviams buvo įteiktos atminimo dovanėlės.

Ataskaitą parengė

Antikorupcijos komisijos pirmininkas

Matas Lasauskas